open-index/open-wikipedia-markdown huggingface dataset:
ולדיסלב לושצ'קביץ'

**ולדיסלב לושצ'קביץ**' (בפולנית:** Władysław Łuszczkiewicz**; נכתב גם **ולדיסלב לושצ'קייביץ**'; 3 בספטמבר 1828 – 23 במאי 1900) היה צייר היסטורי פולני מתקופת הרומנטיקה המאוחרת מקרקוב, פעיל בתקופת חלוקתה של פולין. הוא היה פרופסור באקדמיה לאמנויות היפות ושימש כמנהל שלה בשנים 1895-1893. אחד מתלמידיו הטובים ביותר היה הצייר יאן מטייקו.

## ביוגרפיה
ולדיסלב לושצ'קביץ' נולד בקרקוב בשנת 1828. לאחר שסיים את לימודיו בבית הספר התיכון סנט אן (שם היה אביו פרופסור), הוא נרשם למחלקה להיסטוריה באוניברסיטה היגלונית. במקביל, החל ללמוד ציור בבית הספר לאמנויות היפות אצל וויצ'ך שטאטלר ויאן נפומוצן גלובאצקי.

כישרונו העניק לו מלגה שאפשרה לו להמשיך את לימודיו באקול דה ביו-ארט בפריז משנת 1849. בשהותו בצרפת, הוא פיתח גם את עניין חייו בהיסטוריציזם.

לושצ'קביץ החל ללמד אמנות עוד כשהיה סטודנט בעצמו. באותה העת קרקוב הייתה תחת שלטונה הצבאי של אוסטריה-הונגריה, וכל תחומי החינוך הוזנחו באופן גס. לעיתים קרובות הוא העביר שיעורי אמנות פרטיים בחינם לאמנים מתקשים. הוא קיבל תואר פרופסור באקדמיה בשנת 1877.

בין תלמידיו (מלבד מטייקו) היו הציירים העתידיים של האמנות הפולנית של ראשית המאה, כולל ארתור גרטגר, פיוטר סטאחביץ', אלכסנדר קוציס, יוזף מהופר, יאצק מלצ'בסקי, סטניסלב ויספיאנסקי, אלכסנדר אוגוסטינוביץ', וויצ'ך וייס. הוא הציג בפניהם סגנון ציור בשטח על ידי ארגון טיולים למקומות בעלי חשיבות היסטורית מחוץ לעיר.

בשנת 1883 נבחר למנהל המוזיאון הלאומי בקרקוב. בשנים 1895-1893 כיהן כרקטור האקדמיה לאמנויות היפות. ציוריו ההיסטוריים, המלאים בידע על חפצים ותלבושות תקופתיים, היוו מקור השראה ליאן מטייקו.

לעיתים קרובות הם נוצרו כמיצגים ציוריים של תגליותיו המדעיות והספרות בנושא. הוא הפסיק לצייר לקראת סוף חייו ופנה כולו לסייעת בכתיבה ושימור אמנות.

כהוקרה על עבודתו, הוענק ללושצ'קביץ' תואר כבוד של האוניברסיטה היגלונית בשנת 1900. הוא מת בקרקוב לפני טקס הענקת הפרסים באותה שנה.

הוא היה נשוי למלווינה רמלוף (1858), ונולדו להם ארבעה ילדים.

## גלריה


File:Jan Kochanowski with Ursula.png
File:Łuszczkiewicz Kochanowski w Czarnolesie.jpg
File:Łuszczkiewicz Ofiarowanie kura bractwu strzeleckiemu.jpg
File:Łuszczkiewicz-Kazimierz Wielki u Esterki.jpg



## קישורים חיצוניים

## הערות שוליים

קטגוריה:ציירים פולנים
קטגוריה:בוגרי האוניברסיטה היגלונית
קטגוריה:רקטורי האקדמיה לאמנויות היפות על שם יאן מטייקו בקרקוב
קטגוריה:פולנים שנולדו ב-1828
קטגוריה:נפטרים ב-1900
Ólafur liljurós

**Ólafur Liljurós** (בעברית: **אוֹלׇפוּר לִילְיוּרוֹס**) הוא שיר לכת איסלנדי נוצרי מסורתי, שנכתב והולחן כנראה בין המאות ה-18 ל-20, (מלחין השיר אינו ידוע) במטרה להפיג את השפעותיו של הפגניזם אשר עדיין היה דומיננטי באיסלנד של אז. השיר מגולל את הרפתקאותיו של אולפור, הנאבק באלפית כאשר דמותו של אולפור משמשת כפרוטגוניסטית והאלפית משמשת בתור אנטגוניסטית. שיר זה מאופיין בהרבה מן המוטיבים הסקנדינביים אשר היו נפוצים בתקופה זו, וכולל חזרה מרובה על פזמונות או תיאורים מפורטים ואכזריים של פציעות אשר לרוב מסתיימות במוות, מאבק כלשהו בין הפרוטגוניסט לאנטגוניסט (אשר בדרך כלל מגולם על ידי איזושהי דמות מהפולקלור האופייני לאזור) ועוד.

## משמעות השיר
כמו שירים רבים בתקופה ההיא, גם "אולפור ליליורוס" הוא שיר הכולל נופים ומזג אוויר האופייניים לאזור, ומאבק כוחות בין הגיבור לנבל. בשיר זה, אולפור משמש בתור השליח הנוצרי הטוב שמטרתו להביא את הנצרות לכל האזורים באשר הם, ואז נתקל באלפית סרבנית אשר מייצגת את מהות הפגניזם ששרר שם אז. האלפית מנסה לשכנע את אולפור לעבור לחיות עימם, דימוי לכך שעל אולפור לעזוב את הנצרות ולהאמין בפגניזם שוב; כאשר אולפור מסרב, דוקרת אותו האלפית בצלעותיו ומנקבת את ליבו על שום שסירב. מטפורה לפראיות הפגניזם לעומת עידונו של הנוצרי הטוב והתמים, אשר נדקר ללא סיבה טובה. עוד דוגמה טובה לכך היא שכאשר אולפור שוכב גוסס על הקרקע ליד סוסו, הוא שולח את תפילתו למריה הקדושה, ומאמין שהיא עמו, ושבתור היותו נוצרי, נשמתו בטוחה ומקומו מובטח בגן עדן; בו בשעה שאנו לא יודעים מה קרה לאלפית – כאילו לא ידוע מה יקרה לאלו אשר מאמינים בפגניזם.

## מילות השיר

## ראו גם
* הסאגה של אולאף טריגפסון
*הרוזן איריק
## קישורים חיצוניים

## הערות שוליים

קטגוריה:מארש
קטגוריה:מוזיקה איסלנדית
קטגוריה:פולקלור
קטגוריה:שירים על מרים, אם ישו
בקוניאקו

**בקוניאקו** (בהונגרית: **Bakonyjákó**) הוא כפר במחוז וספרם שבמרכז הונגריה.
כמו יישובים רבים באירופה גם בבקוניאקו מספר התושבים נמצא בירידה. כך, בשנת 1990 היה מספר התושבים 723 ובשנת 2021 רק 707 תושבים.

עד שנת 1909 היה שמו של הכפר יאקו (Jákó). בשנת 1981 התאחד הכפר עם הכפר איהרקוט (Iharkút).

## יהודי בקוניאקו
באיהרקוט חיו 4 יהודים בשנת 1880.

ובבקוניאקו חיו יהודים בתקופות זמן שונות. חלק מתושבי הכפר נרצחו בשואה. 

## קישורים חיצוניים

*  

## הערות שוליים

קטגוריה:הונגריה: כפרים
Some Que Ele Vem Atrás

**Some Que Ele Vem Atrás** (בספרדית: **Vete que él viene detrás**) הוא סינגל שהוקלט על ידי הזמרת-יוצרת הברזילאית אניטה, ביחד עם הזמרת-יוצרת מריליה מנדונסה. השיר יצא לאור ב-30 באוקטובר 2019, על ידי חברת התקליטים וורנר מיוזיק ברזיל, כסינגל שלא מתוך אלבום.

השיר הגיע למקום השני במצעד שירי הסטרימינג של ברזיל.

## רקע וכתיבה
השיר נכתב על ידי רונאל, ריקרדו ויסמרק, רפאל אוגוסטו ומורילו הוף והופק על ידי אניטה, מריליה מנדונסה ורפאל קסטילהול. השיר מדבר על אהבה כוזבת ומערכת יחסים שהסתיימה בצורה לא טובה, כאשר בן הזוג של הבחורה ששרה מספרת שהוא הפסיק לעקוב אחריה ברשתות החברתיות, מחק את התמונות עמה והוריד לה את מצב הרוח.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-90 מיליון השמעות.

## וידאו קליפ
הווידאו קליפ הרשמי של השיר פורסם ב-31 באוקטובר 2019, יממה לאחר יציאתו כסינגל. הקליפ הועלה לערוץ היוטיוב של אניטה ובו ניתן לראות את השתיים כשהן שרות את השיר על במה, באמצע הופעה. מרבית הקליפ הוא מעין הופעה שצולמה והופצה כווידאו קליפ הרשמי שלו.

נכון לדצמבר 2020, מונה הצפיות של הקליפ עומד על למעלה מ-120 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אניטה
קטגוריה:שירים בפורטוגזית
קטגוריה:שירים על דכדוך
קטגוריה:שירים על כאב לב
מדף וורברטון

**מדף וורברטון** (באנגלית: **Warburton Ledge**) הוא רכס מישורי וגבוה, בשטח רכס בריטניה, בארץ אואטס, שבאנטארקטיקה.

גובהו של הרכס 3,200 מטרים מעל פני הים; והוא ההר ה-203 בגובהו באנטארקטיקה.

הרכס מכוסה קרח, ומדרונותיו תלולים.

הרכס ממוקם 7 קלומטרים ממזרח להר מקלינטוק.

## היסטוריה
### מקור השם

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שמו של ג'וזף א. וורברטון (Joseph A. Warburton), ממכון חקר המדבר (Desert Research Institute); המכון שייך לאוניברסיטת נבדה, השוכן ברינו, במדינת נבדה, שבארצות הברית.

וורבטון היה מדען בתוכנית המחקר האנטארקטית של ארצות הברית, והיה המדען האחראי על תוכנית החקר המטאורולוגית (משלחת חקר לאנטארקטיקה) שנערכה בעונת המחקר (הקיץ האנטארקטי) 1974–1975.

## קישורים חיצוניים
* מדף וורברטון באתר הסקר הגאולוגי של ארצות הברית
* מדף וורברטון באתר הגאזט האנטארקטי של ממשלת אוסטרליה
* מדף וורברטון באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור מדף וורברטון
* מדף וורברטון באתר peakery (מרחקים לאתרים סמוכים)

## הערות שוליים

וורברטון
וורברטון
שאול סמדג'ה

**שאול סמדג'ה** (נולד ב-2 באוקטובר 1972) הוא כדורגלן עבר ומאמן ישראלי, ששיחק בעמדת השוער, וכיום מאמן שוערים בהפועל רמת-גן גבעתיים.

## קריירה
סמדג'ה שיחק במחלקת הנוער של הפועל באר שבע וב-1991 צורף גם לסגל הקבוצה הבוגרת, בהתחלה כשוער מחליף לאסי רחמים, ובהמשך כשוער ראשון. ב-1998 עזב את באר שבע ונדד בין קבוצות רבות בליגה הראשונה ובליגה השנייה, ובניהן בני יהודה תל אביב, הפועל כפר סבא, מכבי נתניה, הפועל כפר כנא, מכבי הרצליה, הפועל רעננה והפועל נצרת עילית. בהמשך שיחק במכבי עירוני בת ים ובית"ר כפר סבא מהליגות הנמוכות עד שפרש ב-2014.

ב-2019 הצטרף סמדג'ה כעוזר מאמן ומאמן שוערים בהפועל רמת-גן גבעתיים.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:דימונה: כדורגלנים
קטגוריה:כדורגלני הפועל באר שבע
קטגוריה:כדורגלני בני יהודה תל אביב
קטגוריה:כדורגלני הפועל כפר סבא
קטגוריה:כדורגלני מכבי נתניה
קטגוריה:כדורגלני מכבי הרצליה
קטגוריה:כדורגלני הפועל רעננה
קטגוריה:כדורגלני הפועל נוף הגליל
קטגוריה:כדורגלני מכבי עירוני בת ים
קטגוריה:כדורגלני בית"ר כפר סבא
קטגוריה:מאמני הפועל רמת גן
קטגוריה:מאמני שוערים ישראלים
קטגוריה:בוגרי תיכון מקיף ע"ש ליהמן (דימונה)
קטגוריה:ישראלים שנולדו ב-1972
סימקה ואדאט

**סימקה ואדאט** (בצרפתית: **Simca Vedette**) היא מכונית משפחתית גדולה מתוצרת יצרנית הרכב הצרפתית **[[סימקה]]**, שיוצרה בין השנים 1954–1961 בצרפת.

### ייצור "סימקה ואדאט" בברזיל ואוסטרליה
דגם ה"סימקה ואדאט" יוצר בין השנים 1958–1959 בברזיל על ידי "Simca do Brasil" , חברת בת של "סימקה".

באוסטרליה יוצר דגם "סימקה ואדאט" בין השנים 1959–1962 על ידי "קרייזלר אוסטרליה" , תוך שימוש ברכיבים מיובאים לחלוטין וגם ממקור מקומי.

## תצורות
* 4 דלתות – סדאן.
* 5 דלתות – סטיישן, קרויה "Simca Vedette Marly", יוצרה משנת 1956.
* 2 דלתות – קבריולה.
* 4 דלתות – קבריולה.

## דורות "סימקה ואדאט"
* דור ראשון – יוצר בין השנים 1954–1957, יוצרו 105,060 יחידות.
* דור שני – יוצר בין השנים 1958–1961, יוצרו 61,836 יחידות.

## "סימקה ואדאט" – מכונית שרד
דגמי "סימקה ואדאט" בתצורות 4 דלתות סדאן, ו-4 דלתות קבריולה שימשו כמכוניות שרד.

לרשותו של הגנרל שארל דה גול, שמעולם לא הסתיר את העדפתו של סיטרואן (דגם סיטרואן DS), עמדו מספר סימקות ואדטים כדי לבצע את מסעותיו. יתר על כן, הקנצלר הגרמני קונראד אדנאואר השתמש גם ב"סימקה ואדאט" כדי לטייל במהלך ביקורו בצרפת בשנת 1959.

ז'ורז' פומפידו השתמש לעיתים בדגם "סימקה ואדאט" קבריולה (ראו תמונות).

## גלריה

קובץ:Simca vedette 1956.jpg| "סימקה ואדאט", שנת 1956
קובץ:Simca Beaulieu (2).jpg | "סימקה ואדאט"
קובץ:Simca Beaulieu (2).jpg | "סימקה ואדאט"
קובץ:1956 Simca Versailles pic1.JPG | "סימקה ואדאט", שנת 1956
קובץ:1956 Simca Versailles pic4.JPG | "סימקה ואדאט", שנת 1956
קובץ:1956 Simca Versailles V8, pict4.JPG | "סימקה ואדאט", שנת 1956 - מבט לתא הנהג ולוח מחוונים
קובץ:1956 Simca Versailles V8, pict2.JPG | "סימקה ואדאט", שנת 1956
קובץ: | "סימקה ואדאט"
קובץ: | "סימקה ואדאט"
קובץ:Simca Marly 1957 Ar.jpg | "סימקה ואדאט-מרלי", שנת 1957 - סטיישן
קובץ:MARLY .jpg | "סימקה ואדאט-מרלי" - סטיישן
קובץ: Simca vedette marly 1961.jpg| "סימקה ואדאט-מרלי", שנת 1961 - סטיישן



קובץ:Palais de l'Elysée Paris-20120915-00702.jpg | "סימקה ואדאט" קבריולה - מכונית נשיאותית
קובץ:07.05.1971. Voyage de G. Pompidou à Toulouse. (1971) - 53Fi3534.jpg | "סימקה ואדאט" קבריולה - מכונית נשיאותית של הנשיא ז'ורז' פומפידו בטולוז, שנת 1971
קובץ:07.05.1971. Voyage de G. Pompidou à Toulouse. (1971) - 53Fi3537.jpg | "סימקה ואדאט" קבריולה - מכונית נשיאותית של הנשיא ז'ורז' פומפידו בטולוז, שנת 1971
קובץ:Artcurial Simca Président.jpg | "סימקה ואדאט" קבריולה - מכונית נשיאותית
קובץ:Paris - Retromobile 2012 - Simca Vedette Présidence - 1958 - 002.jpg | "סימקה ואדאט" 4 דלתות סדאו, שנת 1958 - מכונית נשיאותית


## ראו גם
* סימקה
* פורד Vedette

## קישורים חיצוניים

## הערות שוליים

ואדאט
קטגוריה:מכוניות משפחתיות גדולות
קטגוריה:מכוניות קבריולה
קטגוריה:מכוניות סטיישן
קטגוריה:מכוניות שרד
קטגוריה:דגמי מכוניות שהושקו ב-1954
קטגוריה:מכוניות צרפתיות
קטגוריה:כלי רכב המיוצרים בברזיל
קטגוריה:כלי רכב המיוצרים באוסטרליה
פטר טרדוש

**פטר טרדוש** (בהונגרית: **Tardos Péter**; ברטיואויפאלו, 15 באוגוסט 1924 – בודפשט, 25 באוקטובר 1984) היה עיתונאי, מלחין, פזמונאי, קומיקאי, עורך בטלוויזיה וברדיו יהודי-הונגרי.

## ביוגרפיה
[שמאל|ממוזער|255 פיקסלים|קברו בבודפשט ב[בית הקברות היהודי ברחוב קוזמה: 5B-9-39.]]
אין פרטים ביוגרפיים על פטר טרדוש עד סיום מלחמת העולם השנייה. לאחר 1945 עבד בסוכנות הידיעות ההונגרית, מילולית "משרד הטלגרף ההונגרי" (Magyar Távirati Iroda), מאוחר יותר הפך לעורך של מחלקת המוזיקה של הרדיו ההונגרי (Magyar Rádió). הוא ערך את התוכניות "רק לצעירים" ו"קוקטייל מוזיקת הריקודים", וכן עבד בהפקת תוכניות מוזיקה קלה של הטלוויזיה ההונגרית. הוא ערך גם את המדור "ביט-פופ-רוק" של ה"מגזין הנוער" (Ifjúsági Magazin), וכן את תוכניות המוזיקה של הרדיו ההונגרי. הוא הלחין כמה שירים לריקודים, וכן היה הפזמונאי של שירים נוספים לריקודים. אלבומו הגדול יצא בשנת 1984 לפני מותו. בשנות ה-50 וה-60 של המאה ה-20 כתב את התרגום ההונגרי של שירים לריקודים מהשפה האנגלית. הוא היה המלחין והתמלילן של כמה חלקים של הסרט "הקנגורו" שהיה סרט הונגרי מוזיקלי משנת 1975.

את הופעת הבכורה שלו כקומיקאי ערך בשנת 1951 ב"נפ-וואריאטה" ובבמה העליזה. שמו הופיע כמחבר ביצירות שונות שהועלו בתיאטראות השונות בודפשט כמו: וריאטה בודפשט, הווריאטה הקאמרי וקברט תאליה. הוא עבד גם עבור הקרקס ההונגרי וכתב בדיחות עבור הליצנים.

מאז 1960 היה אחד המחברים הקבועים של המגזין ההיתולי לודאש מתי, ומאוחר יותר גם של הרדיו והטלוויזיה. הוא המציא את דמותו המפורסמת של ג'רג' בארדי, "גוּדְיֶארַאק". טרדוש הובא למנוחת עולמים בבית הקברות היהודי ברחוב קוזמה בבודפשט.

מספר הופעות בכורה שלו שנרשמו במאגר התיאטרון: כמחבר / מחבר משותף – **25** ; כפזמונאי – **4**.

## עבודותיו
### להיטים
* כפזמונאי
** המנון לקיץ (לחן: פאל גאבור)
** נודד, איך הדרך? (לחן: גאבור נמט)
** ירח חשוף (לחן: טיבור קונץ)
** כמה מילים כנות (לחן: אוטו שק)
** נשף בסגנון הישן (לחן: מיקלוש פנייה)
** נוסטלגית בוגי-ווגי (לחן: פטר מאטה)
* כמלחין
** זה הכל (גם הפזמונאי)
** איווט הקטנה (מילים: סילארד דרוואש)
** המתן עד שמחשיך (מילים: אריקה הוסאר)
** רק פרח כחול (מילים: אריקה הוסאר)
** איפה הזמנים (מילים: אישטוואן נאג')
** הספינה הפליגה (מילים: אריקה הוסאר)
** כשתגיע אליי (מילים: אריקה הוסאר)
** אין מילים (מילים: אריקה הוסאר)
** לאן אתה הולך (מילים: אריקה הוסאר)
** מועדון הלבבות הבודדים (גם הפזמונאי)

### ספריו
* פליקס פול: סין; דו"ח מאת פטר טרדוש; 1956 (מה בעולם הגדול? חוברות מדיניות חוץ של המועצה הלאומית לשלום)
* Beat '70 (הוצאת מוזיקה, 1970)
* לקסיקון קטן beat (הוצאת מוזיקה, 1971)
* ביט-פופ-רוק (הוצאת מוזיקה, 1972)
* קוקטייל מוזיקה קלה (מדי שנה, 1972–1979)
* לקסיקון רוק (1980) 
* לקסיקון רוק; קריקטורות ג'רג' בודולה; מהדורה שנייה 1982

## צליל ותמונה
* זה הכל. ממבצעת אירן פשוטה.

## לקריאה נוספת
* לקסיקון ביוגרפי הונגרי (1978–1991).
* עורך לקסיקון הומור: מיקלוס קפושי (2001) 
* מאגר תיאטרון

## קישורים חיצוניים

## הערות שוליים

קטגוריה:מלחינים יהודים הונגרים
קטגוריה:עיתונאים יהודים הונגרים
קטגוריה:קומיקאים יהודים הונגרים
קטגוריה:ניצולי השואה: הונגריה
קטגוריה:פזמונאים יהודים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1924
קטגוריה:הונגרים שנפטרו ב-1984
אוריונים

**אוריונים** (באנגלית: **Orions**) הם גזע בדיוני של חוצנים דמויי-אדם המופיעים ביקום הבדיוני של זיכיון "מסע בין כוכבים". הם הופיעו לראשונה בפרק "*[[The Cage]]*" של "מסע בין כוכבים: הסדרה המקורית" כשדמותה של וינה הוצגה כשפחה אוריונית באשליה שהוצגה לקפטן כריסטופר פייק. הצילומים נוספו בסופו של דבר לפרק הכפול The Menagerie. זכרים אוריונים הופיעו לראשונה ב"מסע בין כוכבים: סדרת האנימציה" בפרק The Pirates of Orion.

מוצאם של האוריונים מכוכב הלכת אוריון שברביע אלפא. הם מנוהלים על ידי סינדיקט אוריון התומך בפשיעה מאורגנת בתחומים כמיפיראטיות, כרייה בלתי חוקית, ניצול שוק שחור ועבדות. הנשים האוריוניות, המתוארות על ידי הסינדיקט כבעלות אופי חייתי וייצר חושני, נמכרות כשפחות בשוקי עבדים. בשווקים אלו נטען שאף גבר לא מסוגל להתנגד לריקוד המפתה שהן מציגות. ב"מסע בין כוכבים: אנטרפרייז", בפרק Bound, התברר שחלקן מסוגלות להפריש פורומונים חזקים המשפיעים על זכרים של גזעים דמויי אדם ומאפשר להן לשלוט בהם. בפרק זה טענו השפחות האורניות נוואר, ד'נאש ומאראס שבעזרת יכולת זו הן למעשה מנהיגות הסינדיקט ומאפשרות לעצמן להימכר לעבדות כדי להסתנן ליעד עליו הן רוצות להשתלט. 

במאה ה-24 החל הסינדיקט לקבל גזעים גם אחרים לארגון. 

במאה ה-32, בסדרה "מסע בין כוכבים: דיסקברי", האוריונים והאנדוריאנים פעלו במשותף תחת הסינדיקט "שרשרת האזמרגד" שבראשו עמדה אוריונית בשם אוסיירה.

## קישורים חיצוניים

קטגוריה:מסע בין כוכבים - גזעים
אקירה יושינו

**אקירה יושינו** (ביפנית: **吉野 彰**; נולד ב-30 בינואר 1948) הוא כימאי יפני וזוכה פרס נובל לכימיה ב-2019. הוא עובד בתאגיד אַסַהִי קַאֶסִי ופרופסור באוניברסיטת מיגו שבנגויה. הוא ייצר את סוללת הליתיום-יון הבטוחה הראשונה, שנעשה בה שימוש נרחב במחשבים ניידים ובטלפונים הסלולריים.

## ראשית חייו
נולד בסיוטה שביפן ב-30 בינואר 1948. קיבל תואר ראשון במדעים ב-1970 ותואר שני בהנדסה ב-1972 מאוניברסיטת קיוטו ודוקטורט בהנדסה מאוניברסיטת אוסקה ב-2005. במהלך שנות לימודיו במכללה, הצטרף למסלול שלימד קניצ'י פוקואי.

## קריירה
אקירה יושינו בילה את כל חייו הלא אקדמיים בתאגיד אַסַהִי קַאֶסִי. מייד לאחר שסיים את התואר השני שלו הוא הלך לעבוד באַסַהִי קַאֶסִי. הוא החל לעבוד במעבדת קוואסאקי בשנת 1982 וקודם להיות מנהל פיתוח המוצרים עבור סוללות יונים בשנת 1992. ב-1994 הוא מונה למנהל הפיתוח הטכני של יצרנית ה-Lib ב-Battery Corp,חברת מיזם משותף של אסהי קאסי וטושיבה. יושינו הפך ב-2003 לעמית בתאגיד ו-2005 מונה להיות מנכ"ל העבודה באסהי קאסי. מאז 2017 הוא פרופסור באוניברסיטת מייג'ו ומעמדו בתאגיד אהסי קאסי השתנה לעמית של כבוד.

## מחקר
בשנת 1981 החל יושינו במחקר על סוללות נטענות באמצעות פוליאצטילן. פוליאצטילן הוא פולימר אלקטרו-מוליך שהתגלה על ידי הכימאי הידקי שיראקאווה, שזכה על כך בפרס נובל לכימיה בשנת 2000. ב-1983 יושינו המציא אב טיפוס סוללה נטענת באמצעות תחמוצת ליתיום קובלט (licoo2), (שהייתה הבסיס לסוללת הליתיום יון).

## הוקרה
* 1998: פרס הטכנולוגיה הכימית לשנת 1998 מטעם האגודה לכימיקלים ביפן.
* 1999: פרס טכנולוגיית חטיבת הסוללות מטעם האגודה האלקטרוכימית
* 2001: פרסי איכימורה בתעשייה - פרס על הישג ראוי
* 2003: ציון לשבח למדע וטכנולוגיה מאת שר החינוך, התרבות, הספורט, המדע והטכנולוגיה - פרס המדע והטכנולוגיה, קטגוריית הפיתוח.
* 2004: מדליה עם סרט סגול, מממשלת יפן.
* 2011: פרס יאמאזאקי-טייצ'י מטעם הקרן לקידום מדע החומר והטכנולוגיה של יפן.
* 2011: פרס C&C מטעם קרן NEC C&C
* 2012: מדליית IEEE לטכנולוגיות סביבתיות ובטיחות מטעם IEEE
* 2013: פרס האנרגיה העולמית
* 2014: פרס צ'ארלס סטארק דרייפר
* 2018: פרס יפן
* 2019: פרס הממציא האירופי
* 2019: פרס נובל לכימיה
* 2019: סדר התרבות

## קישורים חיצוניים

* 

## הערות שוליים

קטגוריה:זוכי פרס נובל יפנים
קטגוריה:זוכי פרס נובל לכימיה
קטגוריה:זוכי פרס נובל לשנת 2019
קטגוריה:זוכי פרס יפן
קטגוריה:מנהלים
קטגוריה:זוכי פרס צ'ארלס סטארק דרייפר
קטגוריה:מעוטרי מסדר התרבות
קטגוריה:אלקטרוכימאים
קטגוריה:יפנים שנולדו ב-1948
אברהם אדולף ברמן

**אברהם אדולף ברמן** (בפולנית:** Adolf Behrmann**; 13 ביולי 1876 – אוגוסט 1943) היה צייר יהודי-פולני פעיל בין מלחמות העולם, ידוע בעיקר בזכות ציוריו את חיי העיירה היהודית וכן נופים ודיוקנאות קבוצתיים. הוא בילה את רוב חייו בלודז' ונרצח במהלך חיסול גטו ביאליסטוק בשואה.

## קורות חיים
מקום לידתו של ברמן אינו בטוח. הוא נולד בעיירה טוקום ליד מיטאווה, או בריגה (לפי מקורות שונים), בנם של רוז'ה ומרקוס ברמן, שהגיעו ללודז' זמן מה לפני סוף המאה. [2] אדולף למד אמנות אצל יעקב קצנבוגן בבית הספר הפרטי לציור שלו בלודז' לפני 1900. הוא המשיך את לימודיו במינכן בשנים 1900–1904, תחילה באופן פרטי, אחר כך באקדמיה לאמנויות, במינכן בהנהלתו של גבריאל פון האקל.

בוגר האקדמיה לאמנויות יפות במינכן. ההצלחה המסחרית הראשונה של ברמן היה מכירת סדרת ציורים ורישומים לאספן אומנויות בלודז' בשנת 1905 שאפשר לו לנסוע לפריז. הוא גר שם, למד באקדמיה ועבד בחמש השנים הבאות.  בין השנים 1924 עד 1927, ברמן נסע לארץ ישראל, מצרים ומאוחר יותר למרוקו. נופיו שמקורם באותה תקופה הפכו לחלק הידוע ביותר ביצירתו. לוח הצבעים של ברמן התבהר באותה תקופה עם הצגת גוונים אימפרסיוניסטים. בשנות השלושים של המאה העשרים שב לפולין ונסע לראשונה לקז'ימייז' דולני. שם הוא יצר את אחת מיצירותיו החשובות ביותר, פנים בית הכנסת בקז'ימייז' דולני.

ברמן היה צייר סצנות מחיי היומיום של יהודי פולין והשתקפותם ברבעים היהודיים. ציורו "הכלה היהודית" משנת 1914 שימש לכריכת הספר "הסיפורים שההורים שלנו מצאו מכאיבים מדי לספר", במקור ספר זיכרונות שנכתב ביידיש שכותרתו "השמדת יהדות ביאליסטוק" מאת רפאל ראז'נר והנרי לב. 

התערוכה הגדולה האחרונה שלו התקיימה בשנת 1935 בלודז'. לאחר הפלישה הגרמנית והסובייטית הנאצית לפולין, ברמן ברח לביאליסטוק לאזור הכיבוש הרוסי. הוא נהרג בשנת 1943 על ידי הנאצים בגטו ביאליסטוק בזמן מרד גטו ביאליסטוק.

רבים מציוריו של ברמן נהרסו במלחמת העולם השנייה.

כמה מציוריו ניתן למצוא במוזיאון ההיסטורי של קרקוב ובמוזיאון לודז'.

## גלריה

File:Adolf Behrman - Jüdische Braut aus Łódź 1914.jpg | הכלה היהודיה
File:Adolf Behrman - Talmudysci.jpg | לומדי תלמוד
File:Adolf Behrman Karnawał.jpg | קרנוול
File:Adolf Behrman Nosiwoda na rynku w Kazimierzu 1920.jpg | שואב המים
File:Adolf Behrman Zamyślony Żyd.jpg | יהודי מהרהר
File:Adolf Behrman Ulica w arabskim mieście.jpg | רחוב ערבי
File:Adolf Behrman Uliczka w Algierze 1927.jpg | רחוב באלג'יר
File:Adolf Behrman - Autoportret w hełmie 1936.jpg | דיוקן עם קסדה
File:Adolf Behrman Ciemnoskóry chłopiec 1930.jpg |ילדה שחומת עור


## קישורים חיצוניים

## הערות שוליים

קטגוריה:אסירים בגטו ביאליסטוק
קטגוריה:ציירים יהודים פולנים
קטגוריה:ציירים שנספו בשואה
קטגוריה:יהדות לודז'
קטגוריה:ילידי 1876
קטגוריה:פולנים שנפטרו ב-1943
שימון סבאלה

**שימון סבאלה** (בפולנית: **Szymon Sawala**; נולד ב-25 בספטמבר 1982) הוא כדורגלן עבר פולני, ששיחק בעמדת הקשר.

## קריירה
סבאלה התחיל את הקריירה שלו בקבוצת הכדורגל של אמיקה וורונקי. ב-24 בנובמבר 2002 ערך את הופעת הבכורה שלו בקבוצה דיסקובוליה גרודזיסק וילקופולסקי.

בקיץ  חתם סבאלה בהפועל נצרת עילית מליגת העל. ב-18 בספטמבר 2004 ערך סבאלה את הופעת הבכורה שלו בקבוצה בתיקו 0-0 נגד הפועל חיפה. ב-20 בנובמבר הורחק בניצחון 3–4 נגד בית"ר ירושלים.

בקיץ  חתם סבאלה בדרווצה נואוה מיאסטו לובאווסקי, ממנה עבר לויזאס ואולימפיאקוס וולו.

בהמשך הקריירה שיחק סבאלה בגורז'וב וילקופולסקי, פולוניה ביטום, בלחטוב, זבקוויה זבקי וורטה מיידזיקוד.

## קישורים חיצוניים

קטגוריה:כדורגלנים פולנים
קטגוריה:קשרי כדורגל פולנים
קטגוריה:כדורגלני הפועל נוף הגליל
קטגוריה:כדורגלני בלחטוב
קטגוריה:כדורגלנים זרים בישראל
קטגוריה:ספורטאים פולנים בישראל
קטגוריה:פולנים שנולדו ב-1982
Days Before Rodeo

***Days Before Rodeo*** הוא המיקסטייפ השני של הראפר האמריקאי טראוויס סקוט. המיקסטייפ יצא לאור ב-18 באוגוסט 2014, על ידי חברת התקליטים גראנד האסטל רקורדס. המיקסטייפ מכיל הופעות אורח של יאנג ת'אג, ביג שון, ה-1975, ריץ' הומי קוואן , מיגוס, טי. איי ופיווי לונגוויי .

## רקע וקידום
באוגוסט 2014 הודיע סקוט בחשבון הטוויטר שלו כי יוציא 10 שירים חדשים בתוך חודש. באותו היום, הוא צייץ גם את שם הפרויקט, Days Before Rodeo, לפני שיווק הספירה לאחור מדי יום עד שהיא נעצרת ב-10 באוגוסט 2014. ב-17 באוגוסט פרסם סקוט את רשימת הרצועות של הפרויקט, והודיע כי הוא עתיד לצאת יום למחרת.

הסינגל הראשון שיצא מתוך המיקסטייפ היה "Don't Play" בהשתתפות הראפר האמריקאי ביג שון ולהקת הפופ האנגלית ה-1975 . השיר הופק על ידי סקוט עצמו, יחד עם וינילז ואלן ריטר. ג'סטין דייוויס ממגזין Complex ציין כי לסקוט ושון "כימיה נהדרת על הרצועה", תוך שהם ממשיכים ב"רצף השירים שלהם ביחד". הווידאו קליפ של השיר פורסם ב-18 באוגוסט 2014, יחד עם צאת המיקסטייפ.

## הוצאה
המיקסטייפ פורסם ב-18 באוגוסט 2014. סקוט כינה את המיקסטייפ בטוויטר "אלבום חינמי" יום למחרת. אריק דיפ מ-XXL טען כי האלבום "מציג את סגנון ההפקה האלקלטי של הראפר מיוסטון, כמו גם את הראפ המרהיב שלו, הדומה לשל חונכיו קניה וסט וטי. איי.", תוך שהוא מכנה אותו "חומר חדש ונהדר שהיה חסר לו מאז הופעת הבכורה המצוינת שלו, Owl Pharaoh". המיקסטייפ מהווה כהקדמה לאלבום הבכורה של סקוט, Rodeo, שיצא ב-4 בספטמבר 2015.

## סינגלים
ב-11 ביולי 2014, סקוט הוציא את הסינגל הראשי מתוך המיקסטייפ, "Don't Play", בו משתתפים ביג שון וה-1975 .

ב-2 בדצמבר 2014 הוציא סקוט את הסינגל השני מתוך המיקסטייפ, "Mamacita", בו משתתפים ריץ' הומי קוואן  ויאנג ת'אג.

## הצלחה מסחרית
*Days Before Rodeo* יצא במקור בשנת 2014 כמיקסטייפ חינמי ולא נרשם במצעדים.

בספטמבר 2024, האלבום הגיע למקום השני במצעד בילבורד 200, בהוצאה מחודשת לציון 10 שנים למיקסטייפ. האלבום צבר 361,000 יחידות שקולות לאלבום. המכירות של סקוט הושפעו ממכירת 8 גרסאות שונות של האלבום הדיגיטלי דרך החנות הרשמית שלו. עם פרסום המצעד, סקוט ואנשיו טענו שהאלבום המוביל במצעד האמריקאי אינו *[[Short n' Sweet]]* של סברינה קרפנטר, אלא *Days Before Rodeo* של סקוט. חברת התקליטים של סקוט, קקטוס ג'ק, שלחה מכתב למגזין "בילבורד" ולחברת "לומינייט", בטענה כי הנתונים שפורסמו אינם אמינים ולא שלמים. "לומינייט" הגיבה שהנתונים שלה נכונים. מאוחר יותר באותו החודש, *Days Before Rodeo*, שיצא מחדש לשירותי הסטרימינג, הגיע למקום הראשון במצעד בילבורד 200 אחרי שעלה מהמקום ה-106. המיקסטייפ מכר 156,000 יחידות שקולות לאלבום בארצות הברית, בעיקר בעקבות מכירת מהדורות הוויניל שהוזמנו מראש. 149,000 מהמכירות המסורתיות של האלבום היו מהדורות ויניל שנמכרו בלעדית בחנות המקוונת של סקוט, מה שהפך אותו לאלבום הויניל הנמכר ביותר בשבוע זה. המיקסטייפ חווה את העלייה הגדולה ביותר למקום הראשון מאז *[[Call Me If You Get Lost]]* של טיילר דה קריאייטור, שעבר ממקום 120 למקום הראשון בעקבות שחרורו בגרסת ויניל ב-2022.

## רשימת רצועות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:אלבומי טראוויס סקוט
קטגוריה:מיקסטייפים באנגלית
קטגוריה:אלבומים שהופקו על ידי די ג'יי דהי
קטגוריה:אלבומים שהופקו על ידי טראוויס סקוט
קטגוריה:אלבומים שהופקו על ידי מייק דין
קטגוריה:אלבומי היפ הופ
קטגוריה:אלבומים שהגיעו למקום הראשון במצעד הבילבורד 200
אנז'ייס פסצ'ניקס

**אנז'ייס פַּסֵצְ'ניקס** (בלטבית: **Anžejs Pasečņiks**; נולד ב-20 בדצמבר 1995) הוא כדורסלן לטבי, המשחק בקבוצת וושינגטון ויזארדס מליגת ה-NBA. גובהו 2.18 מטר. משחק בעמדת הסנטר.

## קריירת משחק מקצועית
### ואף ריגה
פסצ'ניקס נולד בשנת 1995 בריגה שבלטביה, ובשנת 2012 החל לשחק בקבוצת ואף ריגה. בעונות 2013 ו-2015 זכה עם הקבוצה באליפות השלישית והרביעית של המועדון בליגת העל הלטבית, בהתאמה, לאחר שגברה בסדרות הגמר על ונטספילס. לאורך 3 עונותיו בריגה שותף ב-97 משחקים במסגרות הליגה הלטבית, ליגת VTB והיורוקאפ, ורשם ממוצעים כוללים של 3.3 נקודות ו-2.3 ריבאונדים למשחק.

### גראן קנריה
בקיץ 2015 עבר לשחק בקבוצת גראן קנריה, אשר השתתפה בליגת העל הספרדית וביורוקאפ. ב-3 עונותיו הראשונות בקבוצה הודחה גראן קנריה מהיורוקאפ בשלבי רבע הגמר או חצי הגמר, ובשלושתן סיימה בין המקום הרביעי לשביעי בליגה הספרדית. בדראפט ה-NBA 2017 נבחר בבחירה ה-25 על ידי אורלנדו מג'יק, אשר העבירה את זכויות השחקן לפילדלפיה 76'. על אף שהיה זכאי לחוזה מובטח ב-NBA בשל בחירתו בסיבוב הראשון של הדראפט, בחר פסצ'ניקס להמשיך לשחק בגראן גנריה. בעונת  העפילה הקבוצה ליורוליג, אך הודחה כבר בשלב הבתים, אותו סיימה במקום ה-14 (מתוך 16). ב-22 משחקיו ביורוליג קלע 7.2 נקודות ואסף 3.6 ריבאונדים בממוצע למשחק.

### וושינגטון ויזארדס
ביולי 2019 ויתרה פילדלפיה על זכויות הדראפט על פסצ'ניקס, ובדצמבר חתם השחקן על חוזה כפול בקבוצת וושינגטון ויזארדס, במסגרתו שיחק לסירוגין עבור וושינגטון ועבור קבוצת הבת שלה מליגת הפיתוח – קפיטל סיטי גו-גו. ב-15 משחקיו בליגת הפיתוח רשם ממוצעים של 10.1 נקודות ו-5.3 ריבאונדים למשחק. במשחקו החמישי ב-NBA, מול דטרויט פיסטונס, הצטיין פסצ'ניקס כשקלע 17 נקודות ואסף 6 ריבאונדים בכ-24 דקות משחק. בינואר 2020 הומר חוזהו בקבוצה לחוזה NBA סטנדרטי.

## סטטיסטיקות הקריירה
### ביורוליג

### בעונה הסדירה של ה-NBA

## קישורים חיצוניים

## הערות שוליים

קטגוריה:כדורסלנים לטבים
קטגוריה:כדורסלני גראן קנריה
קטגוריה:בחירות דראפט של אורלנדו מג'יק
קטגוריה:כדורסלני וושינגטון ויזארדס
קטגוריה:כדורסלני VEF ריגה
קטגוריה:כדורסלני קפיטל סיטי גו-גו
קטגוריה:סנטרים (כדורסל)
קטגוריה:לטבים שנולדו ב-1995
פיודור בוכהולץ

**פיודור פיודורוביץ' בוכהולץ** (ברוסית: **Фёдор Фёдорович Бухгольц**; 9 ביוני 1857 – 7 במאי 1942) היה צייר רוסי יליד פולין, גרפיקאי ומורה לאמנות ממוצא גרמני. הוא התמחה בסצנות ז'אנריות והיסטוריות. חלק מיצירותיו הפכו לגלויות פופולריות.

## ביוגרפיה
פיודור בוכהולץ נולד בוולוצלב (זאז היה בשטחה של האימפריה הרוסית) בשם תאודור אלכסנדר פרדיננד בוכהולץ, לאלונורה לבית פוטקה וטיאדור גוסטב בוקולץ, שהיו בעלי בית דפוס. לאחר שסיים את לימודיו בבית הספר בעיר הולדתו, הוא נרשם לאקדמיה האימפריאלית לאמנויות בסנקט פטרבורג, שם למד בין השנים 1878–1886 בהדרכתם של פאבל צ'יסטיאקוב ולרי ג'ייקובי.

מאוחר יותר, במשך זמן רב, פיודור עצמו הרצה באקדמיה האימפריאלית לאמנויות בסנט פטרסבורג. משנת 1880 עד 1882 הוענקו לו שלוש מדליות כסף. בשנת 1885 הוענקה לו מדליית זהב ותואר "אמן" על עיבודו של דדלוס ואיקרוס. לאחר 1888 השתתף בתערוכות האקדמיה וכן בתערוכות של "אגודת צבעי המים הרוסים".

עוד בהיותו סטודנט, החל לעבוד כגרפיקאי: סיפק איורים לכתב עת ספרותי ולכתב עת מדעי/היסטורי. בשנת 1891 הצטרף ל"אגודת המאיירים הרוסים". בין השנים 1893–1919 היה מורה בחברה הקיסרית לעידוד האמנויות.

ב־1902 הוא זכה בתחרות לעיצוב מדליית סנט פטרסבורג. בעיקר יצר ציורי קרב, נוף, בסגנון אר נובו. הוא הציג את מרבית ציוריו בסנט פטרסבורג, תוך שהוא מציג גם בגלריה הלאומית לאמנות בוורשה.

לאחר המהפכה הרוסית הוא היה מעורב ביצירת תעמולה וסייע בעיצוב החגיגות לחגים מהפכניים. בשנת 1918 פיתח איורים לקישוט לחגיגות השנה בפטרוגרד (סנט פטרסבורג), שכללו קשת ניצחון באי וסילייבסקי. בשנת 1924 הוא היה חבר באיגוד אמני רוסיה המהפכנית, ומשנת 1932 היה באיגוד האמנים הרוסים.

בין השנים 1919–1932 לימד בבתי ספר תיכוניים שונים ובתי תרבות.

אשתו הייתה הפסלת המקצועית הראשונה של רוסיה, מריה דילון.

הוא נפטר במהלך המצור על לנינגרד ונקבר בבית העלמין הלותרני סמולנסקי שבאי דקבריסטוב , סנקט פטרבורג.

## גלריה

File:Fyodor Buchholz Village fire 1901.jpg|מול האש
File:Fyodor Buchholz Ladyfriends.jpg|מפגש חברות
File:Buchholz-Woman.jpg|אישה
File:Fyodor Buchholz - Kirov amongst children.jpg|סרגי קירוב עם ילדים


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1850
קטגוריה:רוסים שנפטרו ב-1942
בנג'מין קרטר הט

**בנג'מין קרטר הט** (באנגלית: **Benjamin Carter Hett** או בקיצור: **B.C. Hett**; נולד ב-1965) הוא היסטוריון ופרופסור אמריקאי במכללת האנטר.

## קורות חיים
הכשרתו האקדמית של הט החלה באוניברסיטת אלברטה, שם קיבל את התואר הראשון () במדע המדינה בשנת 1987. בשנת 1990 קיבל תואר Juris Doctor מאוניברסיטת טורונטו לאחר לימודי משפטים. לאחר מכן עבד במשך ארבע שנים כעורך דין, לפני שקיבל בשנת 1995 תואר שני () בהיסטוריה אירופאית מודרנית.

הט סיים לימודי דוקטורט בשנת 2001 במחלקה להיסטוריה של אוניברסיטת הרווארד, במסגרתם ערך מחקר על תהליכים משפטיים בברלין בראשית המאה ה-20; על עבודתו הוענק לו פרס ע"ש הרולד ק' גרוס עבור עבודת הדוקטורט בהיסטוריה הטובה ביותר באוניברסיטת הרווארד לשנת 2002. עבודתו זכתה לשבחים מצד ההיסטוריון הגרמני  באתר . מאז 2003 מלמד הט במכללת האנטר; בשנים 2003–2008 כמורה מן החוץ, בשנים 2008–2012 כפרופסור חבר ומאז אוגוסט 2012 כפרופסור מן המניין.

בשנת 2008 פרסם ספר ביוגרפי על הנס ליטן, בשם *Crossing Hitler*, עליו זכה ב להיסטוריה עכשווית.

בשנת 2014 התפרמה מונוגרפיה שכתב הט, בשם *Burning the Reichstag: An Investigation into the Third Reich's Enduring Mystery* (בעברית: *[[שרפת הרייכסטאג]]: תחקיר אחר התעלומה המתמשכת של [[הרייך השלישי]]*). מהדורה מורחבת בשפה הגרמנית ראתה אור לראשונה בשנת 2016, בשם *Der Reichstagsbrand. Wiederaufnahme eines Verfahrens* (בעברית: *[[שרפת הרייכסטאג]]: משפט חוזר*). ספריו זכו לאהדה רבה. העיתונאי והסופר , למשל, כתב כי ראה בסקירתו המפורטת של הט הצגה משכנעת של ראיות וטיעונים כנגד התזה כי מרינוס ואן דר לובה היה המבצע היחיד של שרפת הרייכסטאג בשנת 1933. ההיסטוריון הבריטי ריצ'רד ג'. אוונס סבור כי המונוגרפיה של הט היא סקירה מקיפה ורחבה, הכתובה היטב. יחד עם זאת, הוא מותח ביקורת וטוען כי העבודה איננה כתובה כמחקר היסטורי מאוזן, אלא ככתב אישום חד-צדדי המופנה כנגד תזת המבצע היחיד.

איאן קרשו, היסטוריון בריטי, שנודע בביוגרפיות שחיבר על אדולף היטלר, אמר ל כי לאחר שקרא את ספרו של הט, היה מתאר בצורה אחרת את שרפת הרייכסטאג. הוא שיבח את מחקרו כל הט, וכינה אותו "חקירה מדוקדקת". ספרו של הט זכה בפרס ספרותי על שם  על ידי החברה האירופית להיסטוריה מרכזית (CEHS) עבור הספר הטוב ביותר בשפה האנגלית על ההיסטוריה האירופית שיצא לאור בצפון אמריקה.

## מספריו
* *Death in the Tiergarten: Murder and Criminal Justice in the Kaiser’s Berlin*, הוצאת אוניברסיטת הרווארד, קיימברידג' / לונדון 2004 ()
* *Crossing Hitler: The Man Who Put the Nazis on the Witness Stand*, הוצאת אוניברסיטת אוקספורד, ניו יורק / אוקספורד 2008 ()
* *Burning the Reichstag: An Investigation into the Third Reich's Enduring Mystery*, הוצאת אוניברסיטת אוקספורד, אוקספורד 2014 ()
** מהדורה מורחבת של ספר זה בשפה הגרמנית יצאה לאור כשנתיים לאחר מכן: *Der Reichstagsbrand: Wiederaufnahme eines Verfahrens*, הוצאת Rowohlt, המבורג 2016 ()
* *Otto John: Patriot oder Verräter: Eine deutsche Biographie*, נכתב יחד עם מיכאל ואלה, הוצאת Rowohlt, המבורג 2019 ()

## קישורים חיצוניים
* 
* 

## הערות שוליים

קטגוריה:היסטוריונים אמריקאים
קטגוריה:מחברי ספרי עיון אמריקאים
קטגוריה:ביוגרפים אמריקאים
קטגוריה:מסאים אמריקאים
קטגוריה:בוגרי אוניברסיטת אלברטה
קטגוריה:בוגרי אוניברסיטת טורונטו
קטגוריה:בעלי תואר דוקטור מאוניברסיטת הרווארד
קטגוריה:אמריקאים שנולדו ב-1965
הסוסיתא של הרצל

**הסוסיתא של הרצל** הוא סרט דרמה ישראלי, שיצא ב-19 בדצמבר 2019. הסרט יצא בתמיכה ובמימון של קרן יהושע רבינוביץ; קרן גשר לקולנוע רב תרבותי ושידורי קשת. הסרט היה מועמד לפרס העריכה בתחרות פרסי אופיר 2018.

## עלילה
מורה בשם יגאל גזית עוזב את תל אביב ועובר לשדרות על מנת ללמד קולנוע בתיכון "גוטליב" בשדרות ומקבל מתלמידיו שיעור לחיים.

בעיר שדרות, שיגרת הקסאמים היא שגרה אבסורדית והתושבים משלמים יום יום את המחיר.

כשטיל פוגע באביו של אחד התלמידים, יגאל משכנע אותו לקחת מצלמה ולתעד את אביו בבית החולים, בעקבות זאת, תלמידים נוספים מתחילים לתעד את חייהם וסביבתם הקרובה, הסיפורים המצולמים והחשופים הללו גורמים למנהלת עמליה לאסור על יגאל להמשיך וליצור אותם. יגאל נקרע בין מחויבותו לתלמידיו לבין התנגדות ההנהלה לדרך הלימוד שלו, המציגה את חיי התושבים בזווית לא מחמיאה.

## הדמויות בסרט
* מיקי לאון – יגאל גזית
* נועה אסטנג'לוב – ליבי חזנוב
* מתן לקס – אוהד מלכה
* אוולין הגואל – המנהלת עמליה אלבז
* ריימונד אמסלם – יפה מלכה
* אייל שיקרצי – טל בן הרוש
* צחי הלוי – יוסי בן יוסף
* אורנה פיטוסי – אתי בן הרוש
* אורי גבריאל – חנניה בן הרוש
* איתי סונטג – עופר
* אליה אור – מאיה גזית
* שחר טבוך – ארז ביטון
* ליאור הרשקו – ערן
* מיכל קלמן – דניאל גפן
* אמה אלפי – שירי בן הרוש
* עינת שרוף – תתי חזונב
* אורן פפיסמדוב - יולי
* דניאל לוי – סבין
* רמי קאשי – ואליד טרבין
* שי מיקה יפרח – קרן
* ולרי ניסימוב – מישה חזונב
* איציק קונפינו – חולה ביטון

## קישורים חיצוניים

* 
* הסוסיתא של הרצל טריילר, באתר יוטיוב
* הסוסיתא של הרצל מאחורי הקלעים, באתר יוטיוב

קטגוריה:סרטי 2019
קטגוריה:סרטי דרמה ישראליים
אורות הראי"ה

**אורות הראי"ה** הוא ספר מכתבי הראי"ה ובו "פרקים אישיים וכלל ישראליים" (רובם ככולם שירים) מכתבי הרב אברהם יצחק הכהן קוק הספר נערך על ידי הרצי"ה קוק ויצא לאור לראשונה בשנת ה'תש"ל.

הספר נכלל בסדרת ספרי הרב קוק שבהוצאת מוסד הרב קוק בה הוא נדפס באותו כרך יחד עם אורות התורה, אורות התשובה, מוסר אביך מידות הראי"ה וראש מילין. בצורה זו יצא לראשונה בירושלים תשמ"ה (מאז יצאה הסדרה לאור פעמים נוספות).

הרצי"ה מציין בהקדמתו שדחה את הוצאת הספר לאור לפי הכלל ההלכתי "מעשה ושאינו מעשה נזקקין למעשה תחילה", שלפיו העדיף להוציא לאור את כתביו ההלכתיים של הראי"ה לפני ספר זה.

שמונת הפרקים הראשונים נכתבו בחוץ לארץ, ויתר הספר נכתב בארץ ישראל, ביפו או ברחובות.

חלק מהשירים הכלולים בספר הולחנו.

## תוכן הספר
הספר מכיל 26 פרקים, רובם ככולם שירים שכתב הראי"ה. השירים הודפסו עם ניקוד.

מפרקי הספר:
***קיצור דיני [[חנוכה]]** – שיר בן כמה עמודים בו מסכם הראי"ה את הלכות חנוכה. השיר נכתב בסמרגון בשנת ה'תרמ"ג, כשהראי"ה היה בן 18 שנה. הרב משה צבי נריה כותב ששיר זה נכתב בהשראת הפיוט אבוא בחיל להתיצבה בו סידר רבי יוסף טוב עלם את הלכות חג הפסח.
***צפייה** – שיר קצר העוסק בכתביו. השיר נדפס לפני כן בסיום הספר ראש מילין. מקורו של שיר זה בשיר אחר, השיר **משאת נפשי** (נדפס לפניו בספר).
***אל חכי שופר** – שיר העוסק בקריאה לאחדות עם ישראל. ברעיון דומה עוסק הפרק **שלום בשם** (נדפס לפניו בספר).
***[[לחשי ההוויה]]** – שיר שעוסק ביחס בין העולם, ההוויה, לבין האדם. התמה של שיר זה היא שככל שמצבו המוסרי של האדם גבוה יותר, כך מתאים הוא אל העולם; ולהפך, ככל שדרגתו המוסרית נמוכה יותר, כך ההוויה אסורה לו. השיר פורסם בקובץ "התרבות הישראלית" בשנת תרע"ג, לפני שנכלל בספר זה.
***[[ישמח לבי|ישמח לבי וקרבי]]** – שיר למוצאי שבת ובו כיסופים לגאולה ולאליהו הנביא.
***[[האמונה (שיר)|האמונה]]** – שיר שעוסק בערך התחייה הלאומית בתוכנה וביעדיה. נכלל גם במספר קובצי שירים של יהודי תימן ("דיוואן"). חובר בשנת ה'תרע"ט. בחוברת בה נתפרסם נכתב שיש לשיר אותו במנגינת התקווה. דעתו של הראי"ה לא הייתה נוחה מההמנון הלאומי, ושיר זה נכתב כתגובה אליו, כשמטרת הראי"ה היא להעמיד את סוגיית התחייה הלאומית של עם ישראל במבט התורני האמוני. השיר משמש כהמנון של תנועת הנוער אריאל.

## קישורים חיצוניים
* ישמח לבי וקרבי, באתר בית לזמר העברי

## הערות שוליים

קטגוריה:ספרי שירה בעברית
קטגוריה:ספרי מוסד הרב קוק
נשיאים בצרות

**נשיאים בצרות** (באנגלית: **My Fellow Americans**) הוא סרט קומדיה פוליטית אמריקאי משנת 1996, בבימויו של פיטר סיגל, עם ג'ק למון, ג'יימס גארנר ודן אקרויד בתפקידים הראשיים.

וולטר מתאו היה אמור לשחק עם ידידו הוותיק ג'ק למון אבל לא היה יכול מסיבות רפואיות וג'יימס גארנר שיחק במקומו.

העלילה היא על שני נשיאי ארצות הברית לשעבר, הראשון דמוקרטי והאחרון רפובליקני. הנשיא המכהן הוא מושחת ומנסה להפליל ולהתנקש בחייהם. הנשיאים בצרות, הם נמלטים על נפשם וחוזרים כדי שיוכלו לטהר את שמם הטוב.

שם הסרט באנגלית נובע מהמילים הראשונות של נשיאי ארצות הברית כאשר הם פונים בנאום לאזרחי ארצות הברית.

## עלילה
הסנאטור הרפובליקני מאוהיו, ראסל קרמר (ג'ק למון), מביס את המושל הדמוקרטי של אינדיאנה, מאט דאגלס (ג'יימס גארנר). ארבע שנים לאחר מכן, מביס דאדלס את קרמר וכעבור עוד ארבע שנים מביס מי שהיה סגנו של קרמר, ויליאם הייני (דן אקרויד) את דאגלס.

קרמר ודאגלס עוינים זה את זה. קרמר מתעסק בהשקות שונות אליהן הוא מוזמן בתשלום ודאגלס כותב ספר ומתכונן לגירושין מאשתו.

יו"ר הוועדה הדמוקרטית הלאומית, ג'ו הוליס (וילפורד ברימלי), מגלה פרשת שוחד של הייני וסגנו מתיוס (ג'ון הרד) בשם הקוד "אולמפיה". הוליס מבקש מדאגלס לחקור זאת תמורת הבטחה כי יתמוך בו כמועמד המפלגה בבחרות הבאות. דאגלס מתחיל לחקור וגם קרמר חוקר היות שהייני וראש סגל הבית הלבן, קרל ויטנאור (ברדלי ויטפורד) רוצים להטיל את האשמה עליו.

הם חוקרים את תעשיין הנשק צ'ארלס ריינולדס (ג'יימס רבהורן) אך הוא מכחיש שנתן שוחד. כשהם עומדים לפגוש אותו שוב ברכבו, הוא נורה ונהרג על ידי סוכן הסוכנות לביטחון לאומי פול טאנר (אוורט מקגיל). דאגלס וקרמר נמלטים מהמקום וכעבור זמן קצר הם מקבלים הוראה לעלות על מסוק מארין 1 בדרך לקמפ דייוויד.

כשהם מרגישים שהמסוק טס לכיוון אחר הם מכריחים את הטייס לנחות ויורדים מהמסוק שממריא וכעבור כמה שניות מתפוצץ באוויר. כעת מתחיל מרדף של טאנר ואנשיו בשליחותו של הייני כדי לחסל את קרמר ודוגלס. שני הנשיאים נמלטים במשאית שבה מבריחים מסתננים ממקסיקו, נוסעים בתוך קרוואן של משפחה שירדה מנכסיה בגללה ומגורשים משם ולבסוף מתחמקים מהרודפים על ידי השתתפות במצעד של להט"בים ונסיעה מהירה באופנועים של שתי לסביות. מטרתם היא להגיע לספריה הנשיאותית של קרמר באוהיו שם יש מסמך שמעיד שגם הייני היה בפגישה עם ריינולדס. הם מגיעים ורואים שהמסמך זויף.

הם מקבלים מכתב ממזכירתו של ריינולדס שמגלה שויטנאור נפגש עם ריינולדס. הם חודרים לביתו של ויטנאור, חוקרים אותו בעזרתו של הוליס שמזריק לו זריקת אמת, והוא מגלה להם הכל על פרשיית השוחד. הם שוקלים אם לגלות זאת לכתבת פוקס, קיי גריפין (סילה וורד) אך בסוף הם מחליטים לחדור לבית הלבן בעזרת שפית הבית הלבן, ריטה (אסתר רול) שמבריחה אותם לבית הלבן במכוניתה.

לאחר התחמקויות מטאנר וסוכניו הם מצליחים להגיע להייני כשהם רכובים על סוסים. טאנר מנסה לירות בהם אך נהרג על ידי צלף שזיהה אותם וצעד איתם במצעד הלהט"בים.

הייני נאלץ להתפטר "מסיבות בריאות" וסגנו נשלח למאסר.

קרמר ודאגלס מחליטים לרוץ במפלגה עצמאית. ורבים מי יהיה נשיא. לפני הנאום לאומה, דאגלס מפיל שטר כסף וכשקרמר מתכופף להרימו הוא מנצל את הזמן בפנותו לקהל ב"ידידי האמריקאים".

## צוות השחקנים

## קישורים חיצוניים

* קדימון לנשיאים בצרות, באתר יוטיוב
* קדימון לנשיאים בצרות באתר TCM

קטגוריה:סרטי 1996
קטגוריה:סרטים אמריקאיים
קטגוריה:סרטים באנגלית
קטגוריה:סרטי האחים וורנר
קטגוריה:סרטי ג'ק למון
קטגוריה:סרטים על בחירות ופוליטיקה
קטגוריה:סרטי קומדיה אמריקאיים
קטגוריה:סרטי מרדף אמריקאיים
קטגוריה:סרטים אמריקאיים משנת 1996
מנג'ינדר וירק

**מנג'ינדר וירק** (באנגלית: **Manjinder Virk**; נולדה ב-1975) היא שחקנית, במאית ותסריטאית אנגלייה. היא הופיעה בסדרות טלוויזיה בריטיות בהן "הולבי סיטי" (1999), "רופאים" (2000), "The Bill", "סקינס" (2010), "מונרו" (2011), "Hunted", וב"רציחות במידסומר" (2016–2018).

וירק כתב וביימה את הסרטים הקצרים "Forgive" מ-2008, ו-"Out of Darkness" מ-2013, שעליו זכתה בפרס Best of Fest בפסטיבל הסרטים הקצרים אסתטיקה.

## ביוגרפיה
וירק נולדה בקובנטרי שבאנגליה, למשפחה בת שלושה ילדים.

היא החלה לשחק בתיאטרון לנוער בלגרייד בקובנטרי. אחר כך הייתה מנהלת אמנותית של Pangram Dance Theatre יחד עם אחיה, הרדיש. וילק למדה לתואר במחול מודרני באוניברסיטת דה מונפורט בעיר לסטר.

ב-1999 הופיעה וירק בסדרה הבריטית "הולבי סיטי", בה החלה את קריירת הטלוויזיה שלה. באופרת הסבון "רופאים" שיחקה וירק בשלושה פרקים שונים, בשנת 2000 בתפקיד קארן סלייטר, ב-2004 בתפקיד לילה ח'אליד, וב-2007 בתפקיד הרפיט ג'ינדל. ב-2007 הופיעה במיני-סדרה "Britz" בתפקיד נסימה וואחיד, וב-2010 הופיעה בסרט "The Arbor" בתפקיד לוריין דאנבר. על תפקיד זה הייתה מועמדת לפרס השחקנית החדשה בפסטיבל הסרטים של לונדון, ולפרס השחקנית הטובה ביותר של הקולנוע הבריטי העצמאי. עוד הופיעה בתפקיד קטן בסדרת הדרמה הרפואית "מונרו". ב-2012 השתתפה בסדרה "Hunted" של ערוץ BBC One. בשנים 2016 עד 2018 הופיעה בתפקיד קבוע בסדרה הבלשית "רציחות במידסומר".

ב-2003 כתבה מחזה בשם "Glow" עבור סיבוב הופעות של להקת תיאטרון סנטר. ב-2008 כתבה וירק תסריט וביימה סרט קצר בשם "Forgive" בכיכובם של סשה דוואן ואבדי גוהאד. ב-2012 כתבה וביימה את הסרט הקצר "Out of Darkness" בכיכובם של טום הידלסטון, מוניקה דולן, אנדרו גאוור, ג'ימי אקינגבולה, כריסטין בוטומלי וריז אחמד.

### חיים אישיים
וירק הכירה את בעלה ניל ביסוואס בשנת 2007 בצילומי הדרמה "Bradford riots". בני הזוג חיים בבריקסטון שבדרום לונדון.

## פילמוגרפיה

## פרסים ומועמדויות
ב-2010 הייתה וירק מועמדת לפרס השחקנית החדשה הטובה ביותר של פסטיבל הסרטים של לונדון, ולפרס השחקנית הטובה ביותר של הקולנוע הבריטי העצמאי, עבור תפקידה בסרט "The Arbor". ב-2007 נבחרה וירק לאחד מכוכבי המחר של Screen International. ב-2008 הייתה מועמדת לפרס ההישגים של אישה אסיאתית (Asian Woman of Achievement Award).

ב-2013 זכתה וירק בפרס Best of Fest בפסטיבל הסרט הקצר אסתטיקה.

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:אנגלים ממוצא הודי
קטגוריה:במאיות בריטיות
קטגוריה:תסריטאיות קולנוע בריטיות
קטגוריה:בריטיות שנולדו ב-1975
קטגוריה:בריטים שנולדו ב-1975
גיבורים זה אנחנו

**גיבורים זה אנחנו** (באנגלית: **We Can Be Heroes**) הוא סרט גיבורי-על אמריקאי לכל המשפחה, שנכתב, בוים והופק על ידי הבמאי והיוצר רוברט רודריגז, ומשמש כהמשכון עצמאי לסרט "הרפתקאות שארקבוי ולבהגירל", שיצא לאקרנים בשנת 2005. בסרט מככבים פריאנקה צ'ופרה, פדרו פסקל, יאיא גוסלין, בויד הולברוק, סונג קאנג, טיילור דולי וכריסטיאן סלייטר.

הסרט עלה לשידור בכל הפלטפורמות של שירות הזרמת המדיה של נטפליקס ב-25 בדצמבר 2020.

## תקציר העלילה
כשחייזרים פולשים לכדור הארץ וחוטפים את גיבורי-העל, הממשלה מחליטה לשכן את ילדיהם במבצר תת-קרקעי על מנת להגן עליהם, אך הילדים, בראשותה של מיסי מורנו השנונה והאינטליגנטית, מחליטים להימלט ולצאת למבצע הצלה משלהם במטרה להציל את הוריהם, תוך שימוש ביכולותיהם השונות והייחודיות.

## צוות השחקנים והדמויות

השחקן ג'יי ג'יי. דשנאו מופיע ככפיל גוף עבור דמותו של **שארקבוי**, בתפקיד ללא דיאלוג, במהלכו פניה של הדמות מוסתרות על ידי מסכה. טיילור לאוטנר, שגילם את דמותו של שארקבוי בסרט "הרפתקאות שארקבוי ולבהגירל", לא היה זמין לצילומי הסצנות בהן הדמות מופיעה, וצמצום דמותו של שארקבוי לכדי הופעת אורח ללא דיאלוג נעשה במטרה לאפשר ללאוטנר לשוב לגילום הדמות בסרט עתידי.

## הפקה
### פיתוח
באוגוסט 2019, נודע שהבמאי רוברט רודריגס יכתוב, יביים ויפיק את הסרט עבור שירותי הזרמת המדיה של נטפליקס.
### ליהוק
באוגוסט 2019, נודע שפריאנקה צ'ופרה עתידה לככב בסרט, יחד עם כריסטיאן סלייטר ופדרו פסקל.
### צילומים
צילומי הסרט החלו במהלך אוגוסט 2019, והתקיימו בטקסס.

## שידור
הסרט עלה לשידור בכל הפלטפורמות של נטפליקס ב-25 בדצמבר 2020. במקור, הסרט התעתד לעלות לשידור ב-1 בינואר 2021.

## קישורים חיצוניים

* 
* 

## הערות שוליים

קטגוריה:נטפליקס: סרטים
קטגוריה:סרטי גיבורי-על
קטגוריה:סרטי דרמה אמריקאיים
קטגוריה:סרטי המשך אמריקאיים
קטגוריה:סרטים לכל המשפחה
קטגוריה:סרטים אמריקאיים משנת 2020
קטגוריה:סרטי 2020
ישראל דניאלי

**ישראל דניאלי** (נולד ב-1968) הוא קצין בצה"ל במילואים בדרגת אלוף-משנה, אשר פיקד על חטיבה 8.

## ביוגרפיה
נולד בבאר שבע, בן לנתן ומזל. בוגר בגרות מלאה במסלול הריאלי במקיף ד' בבאר שבע. עם גיוסו לצה"ל שובץ דניאלי בחיל השריון. בשריון עבר הכשרה כלוחם וקורס מפקדי טנקים. לאחר קורס קציני שריון שימש במגוון תפקידי מטה ופיקוד ובהם מפקד פלוגה ומפקד גדוד.עם סיום תפקיד מג"ד 9, יצא ללימודי ראיית חשבון במכללה למינהל וסיים התמחות בתחום במשרד גדול. חזר לצה"ל לתפקיד סגן מפקד חטיבה 188 בשנת 2003.

בשנים 2004-2006 - שימש כקצין האג"ם של אוגדה 36. בשנים 2006–2008 פיקד על חטיבה 8. בשנת 2009 החליט הרמטכ"ל גבי אשכנזי, להדיח את דניאלי מתפקידו כסגן מפקד עוצבת אדום, לאחר שאפשר לזוגתו לנהוג במכוניתו בניגוד לנהלים ולא דיווח, כמו גם בשל העובדה שנהג להשתמש בציוד צבאי בביתו.
בשנת 2010 פרש מצה"ל בהסכמה.

בשנים 2011 - 2012 סיים לימודי תואר שני במשפטים ובראיית חשבון באוניברסיטת בר-אילן. בשנים 2012-2014 שימש כשותף במשרד רואי חשבון DFD (דותן, פלייבה, דניאלי ושות', רואי חשבון) ובשנת 2014 פנה לדרך עצמאית שבשיאה ייצג מעל 1,000 לקוחות בתחום. בשנת 2018 נעצר בחשד לעבירות מרמה וגנבה. באוקטובר 2021 השתחרר שחרור מוקדם מהכלא, בהסכמה עם הפרקליטות לאור הטיפול והשינוי שעבר.

## קישורים חיצוניים
* ,  1 במרץ 2010.
* 
;מפרי עטו:
* ישראל דניאלי ואסף חזני, מח"ט קבע בחטיבת מילואים: מתכון להחמצה, מערכות 422, דצמבר 2008, עמ' 44–49.

## הערות שוליים

קטגוריה:מפקדי חטיבה 8
קטגוריה:אלופי-משנה בצה"ל
קטגוריה:בוגרי תיכון מקיף ד' (באר שבע)
קטגוריה:בוגרי המסלול האקדמי המכללה למינהל
קטגוריה:ישראלים שנולדו ב-1968
Thats What They All Say

**Thats What They All Say** הוא אלבום הבכורה של הראפר האמריקאי ג'ק הארלו. האלבום יצא לאור ב-11 בדצמבר 2020, על ידי חברות התקליטים Generation Now ואטלנטיק רקורדס.

## רקע והוצאה
בינואר 2020 הוציא הארלו את הסינגל "Whats Poppin", שנכלל תחילה במיני-אלבום *Sweet Action*, שיצא ב-13 במרץ, יום הולדתו של הארלו. השיר זכה להצלחה רבה והגיע למקום השני במצעד הבילבורד 200. בעקבות הצלחת השיר, יצא לאור רמיקס לשיר בהשתתפות דה-בייבי, טורי ליינז וליל בייבי, שזכה להצלחה אף הוא. ב-22 באוקטובר, הוציא את הסינגל השני מתוך האלבום, "Tyler Herro". ב-2 בדצמבר, הכריז הארלו לראשונה על האלבום ותאריך צאתו. יומיים לפני צאת האלבום הוציא הארלו את הסינגל השלישי מתוכו, "Way Out", בהשתתפות ביג שון. בסמוך לכך, הכריז הארלו על רשימת הרצועות של האלבום.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-2020
קטגוריה:אלבומי ג'ק הארלו
קטגוריה:אלבומי זהב בארצות הברית
קטגוריה:אלבומי חברת אטלנטיק רקורדס
Tyler Herro

**Tyler Herro** הוא סינגל שהוקלט על ידי הראפר האמריקאי ג'ק הארלו, מתוך אלבום הבכורה של הארלו, Thats What They All Say. השיר יצא לאור ב-22 באוקטובר 2020, על ידי חברות התקליטים Generation Now ואטלנטיק רקורדס, כסינגל השני מתוך האלבום. השיר משמש כמחווה לשחקן הכדורסל טיילר הירו, והופק על ידי בוי-1דה וסקוט סטורץ' , עם הפקה נוספת של ניניו  וג'האן סוויט.

## הרכב ומילים
השיר מהווה הומאז' לחברו של הארלו, שחקן הכדורסל טיילר הירו, כשהוא אומר: "חבר שלי טיילר משחק בסאות' ביץ' / הוא אמר לי הקיץ שהוא הולך 'לתקן את המגשר שלי'". בנוסף, הוא מזכיר שהקים קבוצת חברים חדשה: "הבאתי איתי כנופיה למסיבה / חמישה נערים לבנים, אבל הם לא אן סינק". השיר כולל "גרוב של באס-כבד מיד-טמפו שמבליט את הזרימות הקליטות של הארלו".

## וידאו קליפ
הווידאו קליפ של השיר פורסם בסמוך לצאת הסינגל. הקליפ בוים על ידי אייס פרו וצולם בביתו של שחקן הכדורסל לו ויליאמס באטלנטה. בתחילת הקליפ, נראה ילד הדומה לג'ק הארלו יורד מאוטובוס בית הספר ורץ לכיוון ביתו. לאחר מכן, נראה הארלו נהנה מחיי התהילה. הוא יורה בחישוקים עם טיילר הירו, עובר "החלפת ארון בגדים", ונראה גם על מיטה עם שתי ילדות הנלחמות עם כריות. בקליפ הארלו מציג גם את הרכב הראפ שלו "דה הומיז". בקליפ משתתף גם הקומיקאי "דרוסקי".

## מיקומי שיא

## קישורים חיצוניים

## הערות שוליים

קטגוריה:שירי ג'ק הארלו
קטגוריה:שירים באנגלית
קטגוריה:שירי היפ הופ אמריקאיים
קטגוריה:שירים שנכתבו על ידי סקוט סטורץ'
קטגוריה:סינגלים בהוצאת אטלנטיק רקורדס
ג'האנה הייז

**ג'האנה פלמינג הייז** (באנגלית: **Jahana Flemming Hayes**; נולדה ב-8 במרץ 1973) היא פוליטיקאית ומחנכת אמריקאית, המכהנת כחברת בית הנבחרים של ארצות הברית מטעם מחוז הקונגרס החמישי של מדינת קונטיקט. הייז היא האישה האפרו-אמריקאית והדמוקרטית השחורה הראשונה שמייצגת את קונטיקט ב. ב-2016 זכתה לתואר "מורת השנה של ארצות הברית".

## ביוגרפיה
הייז נולדה ב-8 במרץ 1973 בווטרברי, וגדלה במיזמי דיור ציבורי בעיר זו. היא השלימה לימודי תעודה במכללה הקהילתית של עמק נאוטאק ולה תואר ראשון מאוניברסיטת דרום קונטיקט. בשנת 2012 השלימה באוניברסיטת סנט ג'וזף לימודי תואר שני בהוראה. בשנת 2014 היא קיבלה תעודת השנה השישית (SYC) מבית הספר לחינוך באוניברסיטת ברידג'פורט.

עבודתה הראשונה של הייז הייתה בבית הספר להכשרה בסאות'בורי שבקונטיקט. היא המשיכה ללמד ממשל והיסטוריה בבית הספר התיכון ע"ש ג'ון פיצג'רלד קנדי בווטרברי. היא גם הייתה יושבת ראש ועדת הביקורת תיכון קנדי, שהעניק הדרכה מתקדמת לתלמידים מחוננים, והייתה יועצת משותפת של "HOPE", מועדון שירות לסטודנטים בבית הספר התיכון ע"ש קנדי. ב-2015 היא הייתה מורת השנה בתיכון ולאחר מכן מחנכת השנה במחוז הבית-ספרי של ווטרברי. כעבור שנה, בשנת 2016, היא נבחרה למורה השנה של מדינת קונטיקט. פרס זה זיכה את הייז בתשומת לב תקשורתית רחבה. בריאיון עיתונאי ל"וושינגטון פוסט" אמרה:  בעת שהתארחה בתוכנית האירוח של אלן דג'נרס, אמרה הייז כי לימדה את תלמידיה "אדיבות" ו"שירות קהילתי". לאחר קבלת פרס מורת השנה של קונטיקט נאמה בפני אגודת החינוך הלאומית .

במהלך בחירות 2018 התמודדה אל בית הנבחרים של ארצות הברית מטעם מחוז הקונגרס החמישי של קונטיקט. ב-14 באוגוסט 2018 זכתה במועמדות המפלגה הדמוקרטית לייצוג המחוז בבית הנבחרים. ב-6 בנובמבר אותה שנה נבחרה בבחירות הכלליות, ונהייתה לדמוקרטית האפרו-אמריקאית הראשונה שנבחרה מטעם קונטיקט לבית הנבחרים. לצד אייאנה פרסלי ממחוז הקונגרס השביעי של מסצ'וסטס, פרסלי נמנתה בין שתי הנשים האפרו-אמריקאיות היחידות שנבחרו בבחירות אלה לקונגרס מניו אינגלנד. בבחירות 2020 נבחרה מחדש לתקופת כהונה שנייה.

כבר ב-24 בספטמבר 2019 הכריזה על תמיכתה בפתיחת הליך הדחה נגד נשיא ארצות הברית דונלד טראמפ, שבועות לפני פתיחת ההליכים הרשמיים בידי ננסי פלוסי, יושבת ראש בית הנבחרים של ארצות הברית. בדצמבר אותה שנה הצביעה בעד הדחתו. ב-20 בספטמבר 2020 אובחנה כחיובית למחלת נגיף קורונה 2019.

## קישורים חיצוניים

* 

* 

## הערות שוליים

קטגוריה:אמריקאים ילידי קונטיקט
קטגוריה:אפרו-אמריקאיות חברות בית הנבחרים של ארצות הברית
קטגוריה:אפרו-אמריקאים חברי בית הנבחרים של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:חברי בית הנבחרים של ארצות הברית מקונטיקט
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:נשות חינוך
קטגוריה:אנשי חינוך אמריקאים
קטגוריה:בוגרי אוניברסיטת המדינה של דרום קונטיקט
קטגוריה:בוגרי אוניברסיטת סיינט ג'וזף (קונטיקט)
קטגוריה:בוגרי אוניברסיטת ברידג'פורט
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
אגם אגרי

**אגם אגרי** (בגרמנית: **Ägerisee**) הוא אגם קרחוני, הממוקם בדרום מזרח קנטון צוג שבשווייץ.
## גאוגרפיה
אורכו המקסימלי של האגם הוא 5.4 קילומטר, רוחבו המקסימלי הוא 1.4 קילומטר ושטח פניו הוא 7.3 קילומטר רבוע. מפלס מימיו נמצא בגובה של 724 מטר מעל פני הים. עומקו הממוצע הוא 49 מטר ועומקו המקסימלי - 83 מטר. מי האגם קופאים בחלק מהשנים בחודשים ינואר ופברואר.

האגם מקבל את עיקר אספקת מימיו מנהר הוריבאך (Hüribach). אגן הניקוז שלו משתרע על שטח של 4.068 קילומטר רבוע. האגם מנוקז על ידי הנהר לורצה . 

לחופיו של האגם שוכנות העיירות אובראגרי  ואונטראגרי .

מאז 1992 משמש האגם כמאגר מים.

לחוף האגם התחולל בשנת 1315 קרב מורגרטן .

## קישורים חיצוניים

אגרי
אגרי
קטגוריה:צוג (קנטון)